Индивид
Индивид - (лат. individuum бөлүнбөс, особь, гр. атом) —1) особь, ар бир өзүнчө жашаган организм; 2) жеке адам; инсан. Топтон, массадан айрым тирүү жандыктын, особдун бөтөнчөлүгүн, айрым адамдын жамааттан, социалдык топтон, а түгүл бүтүндөй коомдон айырмачылыгын белгилөө үчүн колдонулат. Индивид менен коом индивидуализмдин ар түркүн концепцияларынын баштапкы пункттарын түзүшөт. Индивид индивидуалдуулуктун синоними. 
 Филология

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5